CELEX: 
Language: sl
Date: 2019-07-02 00:00:00
Title: IZVEDBENA UREDBA KOMISIJE (EU) …/… o enotnih pogojih za usklajeno uporabo teritorialnih tipologij v skladu z Uredbo (ES) št. 1059/2003 Evropskega parlamenta in Sveta

IZVEDBENA UREDBA KOMISIJE (EU) …/…
            
            
               z dne 2.7.2019
            
            
               o enotnih pogojih za usklajeno uporabo teritorialnih tipologij v skladu z Uredbo (ES) št. 1059/2003 Evropskega parlamenta in Sveta 
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (ES) št. 1059/2003 Evropskega parlamenta in Sveta z dne 26. maja 2003 o oblikovanju skupne klasifikacije statističnih teritorialnih enot (NUTS)
                  1
                in zlasti člena 4b(5) Uredbe,
            
            
               ob upoštevanju naslednjega:
            
            
               (1)Uredba (ES) št. 1059/2003 vzpostavlja pravni okvir za regionalno klasifikacijo Unije, da se omogočijo zbiranje, obdelava in razširjanje usklajene regionalne statistike.
            
            
               (2)S členom 4b Uredbe (ES) št. 1059/2003 je bila Komisija pooblaščena, da na ravni Unije določi enotne pogoje za usklajeno uporabo teritorialnih tipologij iz navedenega člena. 
            
            
               (3)Navedeni pogoji bi morali vsebovati opis metode za dodeljevanje tipologij na ravni posameznih lokalnih upravnih enot in ravni NUTS (nomenklatura statističnih teritorialnih enot) 3. 
            
            
               (4)Pri uporabi enotnih pogojev je treba upoštevati geografske, socialno-ekonomske, zgodovinske, kulturne in okoljske razmere.
            
            
               (5)Ukrepi iz te uredbe so v skladu z mnenjem Odbora za evropski statistični sistem –
            
            
               SPREJELA NASLEDNJO UREDBO:
            
            
               Člen 1
            
            
               Enotni pogoji za usklajeno uporabo tipologije na podlagi mreže ter tipologij na ravni lokalnih upravnih enot in ravni NUTS 3 so določeni v Prilogi.
            
            
               Člen 2
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
         
         
            
               V Bruslju, 2.7.2019
            
            
               
                     Za Komisijo
               
               
                     Predsednik
                     Jean-Claude JUNCKER
               
            
         
         
            
                  
                     (1)
                  
                        UL L 154, 21.6.2003, str. 1.
               
            
      
    ---documentbreak--- 
      
         
         
            
               PRILOGA 
            
            
            
               1.Enotni pogoji za usklajeno uporabo tipologije na podlagi mreže so naslednji:
            
            
                     
                        Element, kakor je določen v Uredbi (ES) št. 1059/2003
                     
                  
                  
                     
                        Oznake
                     
                  
                  
                     
                        Pogoji
                     
                  
               
                     
                        Tipologija na podlagi mreže
                     
                  
                  
                     
                        „podeželske mrežne celice“ ali
                     
                     
                        „mrežne celice z majhno gostoto“
                     
                  
                  
                     
                        1 km² velike mrežne celice z gostoto pod 300 prebivalcev/km² in druge celice zunaj urbanih grozdov
                     
                  
               
                     
                  
                  
                     
                        „urbani grozdi“ ali „grozdi z zmerno gostoto“
                     
                  
                  
                     
                  
                  
                     
                        sosednje (vključno z diagonalami) 1 km² velike mrežne celice z gostoto vsaj 300 prebivalcev/km² in najmanj 5 000 prebivalcev v grozdu
                     
                  
               
                     
                  
                  
                     
                  
                  
                     
                        „urbana središča“ ali „grozdi z veliko gostoto“
                     
                  
                  
                     
                        sosednje (brez diagonal) 1 km² velike mrežne celice znotraj „urbanih grozdov“ z gostoto vsaj 1 500 prebivalcev/km² in najmanj 50 000 prebivalcev v grozdu po zapolnjevanju vrzeli 
                     
                  
               
               2.Enotni pogoji za usklajeno uporabo tipologij na ravni lokalnih upravnih enot so naslednji:
            
            
                     
                        Element, kakor je določen v Uredbi (ES) št. 1059/2003
                     
                  
                  
                     
                        Oznake
                     
                  
                  
                     
                        Pogoji
                     
                  
               
                     
                     
                     
                     
                        Stopnja urbanizacije (DEGURBA)
                     
                  
                  
                     
                        „mestna območja“
                     
                  
                  
                     
                        „mesta“ ali „gosto poseljena območja“
                     
                  
                  
                     
                        Teritorialne enote na ravni lokalnih upravnih enot, v katerih vsaj 50 % prebivalstva živi v urbanih središčih.
                     
                  
               
                     
                  
                  
                     
                  
                  
                     
                        „kraji in predmestja“ ali „območja srednje gostote“
                     
                  
                  
                     
                        Teritorialne enote na ravni lokalnih upravnih enot, v katerih manj kot 50 % prebivalstva živi v podeželskih mrežnih celicah in manj kot 50 % prebivalstva živi v urbanih središčih.
                     
                     
                  
               
                     
                  
                  
                     
                        „podeželska območja“ ali
                     
                     
                        „redko poseljena območja“
                     
                  
                  
                     
                        Teritorialne enote na ravni lokalnih upravnih enot, v katerih vsaj 50 % prebivalstva živi v podeželskih mrežnih celicah.
                     
                  
               
                     
                        Funkcionalna mestna območja
                     
                  
                  
                     
                        „funkcionalna mestna območja“
                     
                  
                  
                     
                        „mesta“
                     
                  
                  
                     
                        Teritorialne enote na ravni lokalnih upravnih enot, opredeljene kot „mesta“ ali „gosto poseljena območja“.
                     
                  
               
                     
                  
                  
                     
                  
                  
                     
                        „območje dnevnih migracij“
                     
                  
                  
                     
                        Teritorialne enote na ravni lokalnih upravnih enot, od katerih vsaj 15 % zaposlenega prebivalstva dnevno migrira v mesto, pri čemer so enklave vključene, eksklave pa izključene. 
                     
                  
               
                     
                        Obalna območja
                     
                  
                  
                     
                        „obalna območja“
                     
                  
                  
                     
                        Teritorialne enote na ravni lokalnih upravnih enot, ki mejijo na morje ali imajo vsaj 50 % površine v razdalji 10 km od morja; enklave (neobalne lokalne upravne enote, obdane s sosednjimi obalnimi lokalnimi upravnimi enotami) se dodajo.
                     
                  
               
                     
                  
                  
                     
                        „neobalna območja“ 
                     
                  
                  
                     
                        Teritorialne enote na ravni lokalnih upravnih enot, ki niso „obalna območja“, tj. ki ne mejijo na morje, in imajo manj kot 50 % površine v razdalji 10 km od morja.
                     
                  
               
               3.Enotni pogoji za usklajeno uporabo tipologij na ravni NUTS 3 so naslednji:
            
            
                     
                        Element, kakor je določen v Uredbi (ES) št. 1059/2003
                     
                  
                  
                     
                        Oznake
                     
                  
                  
                     
                        Pogoji
                     
                  
               
                     
                     
                     
                     
                        Mestno-podeželska tipologija
                     
                  
                  
                     
                        „prevladujoče mestne regije“
                     
                  
                  
                     
                        Teritorialne enote na ravni NUTS 3, v katerih vsaj 80 % prebivalstva živi v urbanih grozdih.
                     
                  
               
                     
                  
                  
                     
                        „vmesne regije“
                     
                  
                  
                     
                        Teritorialne enote na ravni NUTS 3, v katerih več kot 50 %, vendar manj kot 80 % prebivalstva živi v urbanih grozdih.
                     
                  
               
                     
                  
                  
                     
                        „prevladujoče podeželske regije“
                     
                  
                  
                     
                        Teritorialne enote na ravni NUTS 3, v katerih vsaj 50 % prebivalstva živi v podeželskih mrežnih celicah.
                     
                  
               
                     
                     
                     
                        Velemestna tipologija
                     
                  
                  
                     
                        „velemestne regije“
                     
                  
                  
                     
                        Ena ali več regij na ravni NUTS 3, v katerih vsaj 50 % prebivalstva živi na funkcionalnih mestnih območjih z vsaj 250 000 prebivalci.
                     
                  
               
                     
                  
                  
                     
                        „nevelemestne regije“
                     
                  
                  
                     
                        Regije na ravni NUTS 3, ki niso „velemestne regije“.
                     
                  
               
                     
                     
                     
                     
                        Obalna tipologija
                     
                  
                  
                     
                        „obalne regije“
                     
                  
                  
                     
                        Regije na ravni NUTS 3, ki mejijo na morje, ali regije, v katerih vsaj 50 % prebivalstva živi v razdalji do 50 km od obale, ter regija Hamburg (Nemčija) na ravni NUTS 3.
                     
                  
               
                     
                  
                  
                     
                        „neobalne regije“
                     
                  
                  
                     
                        Regije na ravni NUTS 3, ki niso „obalne regije“.